(KB-H9200) ORIGIN STORAGE N/B KBD - D510 ETC - BELGIAN LAYOUT - 88 KEY BE
Non-Categorised > K668001
ORIGIN STORAGE N/B KBD - D510 ETC - BELGIAN LAYOUT - 88 KEY BE
Quick Find Code: K668001
Manufacturers SKU: KB-H9200 SP wil dié keer duiksakke systap | Netwerk24
SP wil dié keer duiksakke systap
Deur Stephen Nell 12 September 2018 14:45
Hy was ’n gewillige draer van die Westelike Provinsie se duiksakke voor verlede jaar se Curriebeker-eindstryd, maar SP Marais sê dit dien nou as aansporing om in vanjaar se reeks spesiale herinneringe te maak.
SP Marais druk ’n drie in die WP se sege van 57-28 oor die Pumas in Mbombela. Foto: Gallo Images
“Uiteraard is dit vir my ’n groot motivering,” sê hy.
“Ek het nie in die eindstryd gespeel nie, maar was daar om sakke vas te hou en die taak te verrig wat van die veld af vir my gegee is. My werk was om die ander ouens selfvertroue te gee. Ek glo ek het my deel gedoen om die beker terug te bring Kaap toe.”
Die WP se agterste driehoek in verlede jaar se CB-eindstryd was Damian Willemse, Seabelo Senatla en Dillyn Leyds. Werner Kok was die buite-agterspeler op die plaasvervangersbank.
Nóg Senatla, nóg Kok is vanjaar beskikbaar, terwyl Willemse by die Springbokke betrokke is. Daarom is dit nou Leyds, Marais en Sergeal Petersen se taak om hulself te laat geld.
“Ek en Sergeal het in 2015 saam vir die Southern Kings gespeel, so dis maklik vir my om hom hier tuis te laat voel. Hy’s ook ’n proaktiewe ou wat dit geniet om deel van die groep te wees. Sergeal geniet sy rugby en dis juis die soort speler wat ons soek,” sê Marais.
Petersen en Marais was albei uitblinkers in die WP se laaste wedstryd – die sege van 57-28 oor die Pumas in Mbombela. Dit het gevolg op ’n oorwinning van 32-0 oor die Vrystaat-Cheetahs op Nuweland.
Die moeilike deel van die Streeptruie se veldtog begin egter nou. Hulle speel Saterdag teen die Leeus op Ellispark, terwyl daar ook nog ’n wegwedstryd teen die Blou Bulle op hul horison is.
Ek sal selfs met die rug teen die muur iets skeppends probeer doen. Ek sal eerder tot in my graf baklei as om weg te stap.
Marais het kennis geneem van die onoorwonne Leeus se uitstekende spelpeil.
“Dis ’n jong span wat vreesloos en avontuurlustig is. Dinge werk uit vir hulle. Hulle is ook op ’n goeie plek ná drie Superrugby-eindstryde. Die jong manne wil nou vir die afrigters wys dat hulle op Superrugby-vlak hoort. Dis ’n ander soort uitdaging as wat ons tot nou toe gehad het, maar een waarna ons uitsien,” sê hy.
Die minste punte wat die Leeus sover in vanjaar se CB-reeks in ’n wedstryd aangeteken het, was 38 in ’n sege oor die Bulle op Loftus.
Moet egter nie verwag dat die WP verdediging gaan oorbeklemtoon nie. ’n Element van risiko in hul spel pas Marais ook soos ’n handskoen.
“Ek sal selfs met die rug teen die muur iets skeppends probeer doen. Ek sal eerder tot in my graf baklei as om weg te stap. Dit het seker iets met my koppige persoonlikheid te doen!”
Marais sê die WP se agterlynafrigter, Dawie Snyman, verdien ook krediet vir die span se ondernemingsgees.
“Ons word bemagtig om situasies op die veld self op te som en daarvolgens te speel, eerder as om die heeltyd erg gestruktureerd te wees. Daar is planne, maar daar is ook vertroue in ons om besluite op die veld te neem.”
Meer oor: Westelike Provinsie | Sp Marais | Wp | Curriebeker
Lionel verknies hom nie oor Bok-dwarsklap
Geen Curriebeker vir Senatla